钦定古今图书集成/理学汇编/字学典/第155卷 > 《宋洪景伯歙砚谱》 > 《攻取第三》
## 钦定古今图书集成/理学汇编/字学典/第155卷 > 《宋洪景伯歙砚谱》 > 《攻取第三》

凡取石，先具牲醪祝版，择日斋戒，至山下，设神位十
馀于坛𫮃之上，祝讫发之。若稍亵慢，必有蜂虿虫蟒
毒物伤人之患立出。盖山川神物所拥护秘惜，尤不
欲广传人间，所得不过百十枚即竭矣。又当再祝之，
前后被啮死者十馀人，今皆预祝飨也，冀其阴助，不
得不爱重之。